Nanjing
Nankin (çînî: 南京; "Nánjīng") serbajarê parêzgeha Jiangsu ya Çîn'ê ye. Di çanda înî de ew bajarek girîng e. Nanjing li seranserê dîrokê di gelek caran bûye paytexta Çînê û yek ji çar paytextên girîng ên Çînê tê hesibandin. Komara Çînê, ku Taywan û giravên derdora wê kontrol dike, Nanjing wekî paytexta xwe qebûl dike. Di nav dîrokê de, ew navenda perwerdehî, vekolîn, veguhestin û geştiyariyê ya Çînê bûye. Nanjing li rojhilata Çînê duyemîn navenda bazirganiyê ya mezin e. Di sala 1937an de, artêşa Japonî Nankîn, paytexta Çînê ya wê demê, dagir kir. Îro tê pejirandin ku Komkujiya Nankin di dema dagirkirinê de ji hêla Artêşa Japonî ve hate kirin. Nêzikî 300.000 kesî jîyana xwe ji dest da. Nankin di çavkaniyên xwezayî de pir dewlemend tê hesibandin, li bajêr zêdetirî 40 cûreyên madenan hene.